13/03/2020 | Administración LocalMunicipal
Muros
Aprobación das Bases e a convocatoria do proceso selectivo para a elaboración dunha bolsa de traballo de persoal laboral temporal de auxiliares de axuda no fogar

Por Resolución desta Alcaldía núm.333/2020 de 10 de marzo de 2020, resolveuse a aprobación das bases que rexerán a convocatoria para creación dunha lista de contratación, como persoal laboral temporal, de auxiliares de axuda no fogar no Concello de Muros O obxecto desta convocatoria é creación dunha bolsa de traballo para a contratación laboral temporal de duración determinada mediante calquera dos contratos legalmente establecidos no Estatuto dos traballadores para substitución por incapacidade temporal, renuncias, vacacións do persoal, ou se é o caso, novas contratacions por causas sobrevidas do servizo de axuda no fogar do departamento de Servizos Sociais do Concello de Muros. Asi mesmo, Unha vez que se cree esta bolsa de traballo quedará derogada calquera lista anterior. A modalidade de contrato sera a contratación laboral temporal de duración determinada mediante calquera dos contratos legalmente establecidos no Estatuto dos traballadores, segundo as necesidades do servizo. A xornada será de luns a domingo cos descansos que establece a lei. O persoal terá que desprazarse dun inmoble a outro pola súa conta. Área de subscrición: Servizos Sociais Denominación do posto: auxiliar de axuda no fogar Grupo: V 595,22€ Nivel: 14 Complemento específico: 262,85 € Complemento de destino: 331,04€ Titulación: Certificado de estudos segundo o previsto no punto 4 f). Outros coñecementos: CELGA 2 ou equivalente Funcións: O cometido funcional do posto serán as recollidas na Ordenanza Municipal e na Orde do 22 de xaneiro de 2009 da Vicepresidencia de Igualdade e Benestar (DOG 02/02/2009). Así mesmo realizarán aquelas outras tarefas que lle poidan ser encomendadas polos órganos municipais e polo seu superior xerárquico pra a satisfacción das necesidades do servizo O sistema de selección será de concurso-oposición e valorarase de acordo co baremo establecido no punto 8 destas bases. Para poder formar parte do proceso será necesario que as persoas aspirantes reúnan os seguintes requisitos: a) Ter nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de emprego público de Galicia (LEPG), permita o acceso ao emprego público. b) Non ter sido separadas mediante expediente disciplinario do servizo de ningunha Administración pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa tivera sido separada ou inhabilitada. No caso de persoal laboral, non ter sido separada mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitada ou en situación equivalente, nin ter sido sometida a sanción disciplinaria ou equivalente que impida no Estado de procedencia o acceso ao emprego público nos termos anteriores. c) Ter cumpridos os 18 anos e non exceder, no seu caso, da idade máxima de xubilación forzosa. d) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. e) Estar en posesión do CELGA 2, ou equivalente, ou estar en condicións de obtelo antes do remate do prazo de presentación de instancias. A acreditación da competencia en lingua galega realizarase de conformidade ao previsto na normativa de aplicación; con arranxo ao sistema de certificación de lingua galega (CELGA), actualmente vixente, ou ás súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento de lingua galega). En todo caso, e con arranxo ao previsto no artigo 51.2 da Lei do emprego público de Galicia, as persoas aspirantes que non acrediten documentalmente a competencia da en lingua galega (CELGA 2, ou equivalente), ou que non estean en condición de acreditala documentalmente dentro do prazo de presentación de instancias, deberán realizar unha proba específica de competencia en lingua galega, de conformidade ao previsto no punto 8 destas bases, e que cualificará á persoa aspirante como apta ou non apta. f) Estar en posesión dalgún dos seguintes títulos ou equivalentes: - Técnico/a en coidados auxiliares de enfermería, equivalente ou superior. - Técnico/a en atención a persoas en situación de dependencia. - Técnico/a de atención sociosanitaria. - Técnico Superior en Integración Social, - Certificado de profesionalidade de atención sociosanitaria a persoas no domicilio. -Certificado de profesionalidade de atención sociosanitaria a persoas dependentes en institucións sociais ou equivalente (BOE nº 274 de 16/11/2015). -Ter solicitado algún dos dous anteriores certificados de profesionalidade e cumprir os requisitos para obtelo. - Calquera outra habilitación prevista no acordo de 19 de outubro de 2017, polo que se modifica parcialmente o Acordo do Consello territorial do Sistema para a Autonomía e Atención a Dependencia de 27 de novembro de 2008, sobre criterios comúns de acreditación para garantir a calidade dos centros e servizos do Sistema para a Autonomía e Atención a Dependencia, modificado polo Acordo de 7 de outubro de 2015. (Resolución de 2 de decembro de 2008, da Secretaría de Estado de Política Social, Familias e Atención a Dependencia e a Discapacidade e Resolución de 3 de novembro de 2015, da Secretaría de Estado de Servicios Sociais e Igualdade) Todos os requisitos esixidos no apartado anterior deberán posuílos no día de remate do prazo para a presentación de solicitudes e conservalos, polo menos, ata a data do seu nomeamento como persoal laboral temporal, no seu caso. As solicitudes/instancias para formar parte do proceso selectivo presentaranse, conforme ao ANEXO II, no rexistro xeral do Concello, en horario de atención ao público (de 9.00 a 14.00 h), no prazo de quince (15) días naturais contados a partir do día seguinte ao da publicación do anuncio desta convocatoria no BOP da Coruña. Igualmente, estas solicitudes poderán presentarse por calquera das formas previstas no artigo 16.4 da Lei 39/2015, de 1 de outubro, do procedemento administrativo común das administracións públicas. Neste caso, os/as concursantes deberán comunícalo, enviando copia da instancia mediante fax (981 762 257), ou enderezo electrónico (notifica@muros. gal), durante o mesmo prazo ca o de presentación de instancias. En caso contrario, quedarán excluídos/as do proceso selectivo. As persoas aspirantes poderán obter copia do anexo II no Rexistro xeral do Concello ou no taboleiro de anuncios da sede electrónica do Concello de Muros (https://sede.muros. gal). Xunto coa instancia (anexo II asinado), as persoas aspirantes deberán achegar a seguinte documentación: a) Copia do DNI b) Declaración xurada de aceptar as bases e de cumprir os requisitos esixidos no apartado 4 das mesmas (Anexo II). c) Declaración responsable de que toda a documentación que se presenta é copia fidedigna da orixinal comprometéndose a presentar os orixinais no caso de que lle sexa requiridos (Anexo II). d) Relación de méritos acompañada dos xustificantes acreditativos destes. Non se valorarán os méritos que non estean debidamente presentados dentro do prazo de presentación da solicitude. e) As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. f) Acreditación da titulación prevista no punto 4 f) das bases. g) Estar en posesión do permiso de condución clase B Expirado o prazo de presentación de instancias, a Alcaldía ditará resolución declarando aprobada a lista provisional de persoas admitidas e excluídas. Nesta resolución, que se publicará no taboleiro da sede electrónica do Concello de Muros, indicarase as iniciacis e o DNI das persoas admitidas e excluídas, coas causas da exclusión, e concedendo un prazo de dous días naturais para a corrección da documentación necesaria para participar no proceso. No caso de que non existan aspirantes excluídos, a lista de admitidos/as quedará aprobada definitivamente sen abrir o prazo de corrección de documentación. Só se terán en conta para a fase de concurso os méritos achegados dentro do prazo de presentación de solicitudes, non tomándose en consideración os que se acheguen con posterioridade ao remate do prazo, que serán considerados como achega de nova de documentación fóra de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. Esta resolución publicarase no taboleiro da sede electrónica do Concello de Muros. O Tribunal, cuxa composición se adecuará aos criterios de imparcialidade e profesionalidade e paridade entre homes e mulleres, así como aos restantes requisitos previstos, ao efecto, pola normativa de aplicación (artigos 60 do texto refundido da Lei do estatuto básico do empregado público e 59 da Lei do emprego público de Galicia), estará conformado por unha presidencia, unha secretaría e tres vogalías. O Tribunal non poderá constituírse, nin actuar, sen a presenza, cando menos, de tres dos seus membros, titulares ou suplentes, debendo estar en todo caso o/a presidente/a e o/a secretario/a. De todas as reunións que celebre o Tribunal, a secretaría redactará a correspondente acta Os membros do tribunal absteranse de intervir e comunicarano á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os/as aspirantes poderán recusar aos membros do Tribunal cando concorran estas circunstancias. O Tribunal resolverá, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nelas (recadando, no seu caso, a emisión de informe e/ou opinión especializada por parte de asesores que, ao efecto, poidan ter sido requiridos) O Tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos. Os membros concorrentes ás sesións do Tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva) En todo o non previsto nestas bases, o procedemento de actuación do Tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica. Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia da persoa interesada, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e non eliminatorio. Os/as aspirantes terán un prazo de dous días dende a publicación dos acordos do Tribunal para presentar reclamacións que consideren oportunas. As persoas aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal. O Tribunal publicará todos os acordos no taboleiro de edictos do Concello e no taboleiro de anuncios da sede electrónica (https://muros.sedelectrónica.gal). O procedemento selectivo será o de concurso-oposición, podendo as persoas aspirantes acadar ata un máximo de 25 puntos, que se desenvolverá como se detalla a continuación: Consistirá na contestación por escrito, nun tempo máximo de 30 minutos, dun cuestionario tipo test de 30 preguntas relacionadas co programa anexo ás bases. Este exercicio ten carácter obrigatorio e non eliminatorio, a súa puntuación máxima será de 0 a 15 puntos. As preguntas contestadas correctamente puntuarán 0,50 puntos, mentres que as erradas restarán a puntuación en 0,20 puntos. As persoas aspirantes que non acrediten estar en posesión do nivel de coñecemento de galego requirido (CELGA 2 ou equivalente segundo a praza a que opte) terán que realizar unha proba obrigatoria de competencia en lingua galega, antes do inicio da fase de oposición. O Servizo de Normalización Lingüística municipal asesorará ao Tribunal e colaborará na confección e corrección da correspondente proba. A proba determinaraa o Tribunal inmediatamente antes da súa realización, será acorde coas características funcionais do posto e deberá demostrarse nela unha competencia similar á esixida para o CELGA 2 Esta proba cualificará será cualificada como apta ou non apta e quedarán eliminados do proceso selectivo aquelas persoas que non acaden a cualificación de apto, dado que non cumprirían o requisito esixido no punto 4. e) destas bases. Rematada a fase de oposición realizarase a fase do concurso e serán obxecto de avaliación os seguintes méritos: Rematada a fase de oposición realizarase a fase do concurso e serán obxecto de avaliación os seguintes méritos: a) Por servizos prestados en prazas iguais ou de semellante función, máximo de 10 puntos A experiencia profesional acreditada dos últimos 10 anos, no desempeño de postos de traballo de semellantes características, puntuarase con 0,15 puntos por mes de servizo ou parte proporcional, ata un máximo de 10 puntos. Non se valoraran os contratos de duración inferior a 10 días. Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento, a toma de posesión e a certificación da vida laboral expedida pola Tesourería Xeral da Seguridade Social. Se os servizos derivan dunha actividade por conta propia acompañarase obrigatoriamente a copia do contrato de servizo que dera lugar a experiencia alegada e a alta no réxime correspondente. Deberá quedar debidamente acreditado o posto de traballo concreto e a función desempeñada. Non se valorarán as actividades por conta propia nas que non se achegue esta documentación. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fóra deste prazo será considerada achega de nova documentación fóra de prazo e non se terá en conta. A experiencia laboral no Concello de Muros será acreditada polo propio concello previa declaración dos servizos prestados e informe de vida laboral A puntuación final obterase sumando as puntuacións acadadas en cada fase do proceso selectivo. No caso desempate na puntuación final, establécese, con carácter supletorio, e como criterio de prioridade a obtención da nota máis alta no primeiro exercicio da oposición. Se continúa o empate, opterase polo maior tempo traballado en axuda a domicilio nos últimos 10 anos segundo a documentación presentada para a fase de concurso. O Tribunal publicará as puntuacións acadadas por cada unha das persoas aspirantes por orde decrecente no taboleiro de anuncios da sede electrónica do Concello (https://muros.sedelectrónica.gal), propoñendo a Alcaldía do Concello as persoas quer formaran parte da bolsa de traballo por orde decrecente, establecendo un prazo de dous días naturais dende a publicación da lista para a presentación de reclamacións. No caso de existiren reclamacións, reunirase novamente o Tribunal para resolvelas. A proposta do Tribunal, aprobada por Decreto da Alcaldía, notificarase telefonicamente ás persoas interesadas para que subscriban o contrato laboral, deixando constancia do resultado do chamamento pola persoa que o realiza. Se a persoa candidata rexeita a contratación pasará ao último posto da lista. O chamamento farase sempre empezado pola primeira persoa dispoñible da lista. Poderá facerse uso desta bolsa de contratación por razóns de necesidades do servizo. Esta lista terá vixencia tres anos, podéndose prorrogar por dous mais. O concello poderá, en calquera momento durante a vixencia da mesma, actualizar esta bolsa para permitir o ingreso na mesma de novos/as candidatos/as. As comunicacións de comparecer a ocupar un posto realizaranse telefonicamente, o que quedará acreditado no expediente a través da oportuna dilixencia asinada polo empregado público que as leve a cabo. Se no momento de ser chamado un/ha candidato/a renunciara, dita renuncia pode considerarse por “causa xustificada” ou “non xustificada”. Considéranse como causas xustificadas á renuncia a ocupar un posto de traballo ou a renuncia dun contrato en vigor, o que o suporá non perder o seu lugar na lista, as seguintes: - A incapacidade temporal por enfermidade ou accidente do interesado ou dun familiar no primeiro grao (acreditado mediante informe ou parte médico), ou estar ocupada laboralmente (acreditado mediante contrato de traballo e/ou alta en calquera réxime da SS). O/a candidato/a terá que achegar a documentación acreditativa das causas, antes do seguinte chamamento. Se polo contrario ao ser chamado/a renuncia ao posto sen causa xustificada, ou sen acreditar a mesma, pasará a ocupa-lo último posto da lista. A renuncia ao contrato ou rescindir o contrato laboral xa asinado antes da súa finalización sen causa xustificada producirá que o/a aspirante pasará ao final da lista. As persoas integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para as persoas que son chamadas finaliza, retornarán ao posto que tiñan na lista. O Tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo e en todo o non previsto nas bases, así como para a interpretación destas, e tomar os acordos necesarios para a boa orde e adecuado desenvolvemento do proceso; e, todo isto, con pleno sometemento ás previsións normativas aplicables ao respecto, e con arranxo ao sentido e contido das propias bases. O proceso selectivo rexerase polo establecido nestas bases. Para o non previsto nelas, será de aplicación a lexislación vixente. Os compromisos de gasto derivados das contratacións temporais previstas nas presentes bases imputaránse nas aplicacións 20/231.13102 e 20/231.16000 do Estado de Gastos do Orzamento Municipal de 2015- prorrogado e ao proxecto 2020/3SAF/1. As retribucións dos postos de traballo quedan fixadas segundo o previsto no punto 2 destas bases, por todos os conceptos, (incluída turnicidade, festividade e nocturnidade) máis a indemnización por remate de contrato. Contra esta resolución, que pon fin á vía administrativa, poderase interpor, con carácter potestativo, recurso de reposición no prazo dun mes perante o propio órgano que a ditou, ou ben recurso contencioso-administrativo no prazo de dous meses perante o Xulgado do Contencioso-Administrativo da Coruña. Os prazos contaranse desde o día seguinte á publicación da resolución. Se se interpón o recurso de reposición, non se poderá acudir ao contencioso-administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para ditar e notificar a resolución do recurso de reposición será o de un mes contado desde a presentación do recurso. Unha vez transcorrido ese tempo sen que se ditase e notificase a resolución, entenderase desestimado o recurso de reposición para os efectos de interpoñer o contencioso-administrativo. Todo iso sen prexuízo de calquera outro recurso ou acción que xulgue oportuno. Tema 1- Orde do 22 de xaneiro de 2009, pola que se regula o servizo de axuda no fogar. A Ordenanza Municipal reguladora do servizo de axuda no fogar de Muros. Tema 2.- Características e necesidades de atención hixiénico-sanitarias das persoas dependentes. Administración de alimentación e tratamentos a persoas dependentes en domicilio. Tema 3.- Mellora das capacidades físicas e primeiros auxilios para persoas dependentes en domicilio. Mantemento e rehabilitación psicosocial das persoas dependentes en domicilio. Tema 4- Interrelación, comunicación e observación coas persoas dependentes e o seu entorno. Tema 5.- Apoio as xestións cotidiás das persoas dependentes. Xestión, aprovisionamento e cociña nas unidades familiares de persoas dependentes. Mantemento, limpeza e organización do domicilio de persoas dependentes. Tema 6.- A movilización dos enfermos: Pautas xerais. Movementos a realizar. Tema 7.- A prevención de accidentes: Caídas. Queimaduras. Intoxicacións. Electrocución. Atragantamentos. Pequenas feridas. Tema 8.- Toponímia do Concello de Muros Muros, 10 de marzo de 2020 A Alcaldesa, Asdo. María Inés Monteagudo Romero